Document ID: 32008R1252

KOMISSION ASETUS (EY) N:o 1252/2008,
annettu 12 päivänä joulukuuta 2008,
asetuksesta (EY) N:o 1251/2008 poikkeamisesta ja tiettyjen vesiviljelyeläinten lähetysten Malesiasta yhteisöön suuntautuvan tuonnin keskeyttämisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 25 artiklan a alakohdan
sekä katsoo seuraavaa:
(1)
Direktiivissä 2006/88/EY vahvistetaan eläinten terveyttä koskevat vaatimukset, joita sovelletaan vesiviljelyeläinten ja niistä saatavien tuotteiden markkinoille saattamiseen, kauttakuljetukseen ja tuontiin yhteisössä. Kyseisessä direktiivissä säädetään, että jäsenvaltioiden on varmistettava, että vesiviljelyeläimiä ja niistä saatavia tuotteita tuodaan yhteisöön ainoastaan sellaisista kolmansista maista tai niiden osista, jotka on mainittu kyseisen direktiivin säännösten mukaisesti laaditussa luettelossa.
(2)
Viljeltäviksi tarkoitettujen elävien kalojen sekä niiden mätimunien ja sukusolujen sekä ihmisravinnoksi tarkoitettujen vesiviljelystä peräisin olevien elävien kalojen sekä niistä saatavien tuotteiden tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista 21 päivänä marraskuuta 2003 tehdyssä komission päätöksessä 2003/858/EY (2) luetellaan alueet, joilta tiettyjen elävien kalojen ja niiden mätimunien ja sukusolujen tuonti yhteisöön on sallittu.
(3)
Koristekalojen tuontiin liittyvistä eläinten terveyttä koskevista edellytyksistä ja todistuksiin liittyvistä vaatimuksista 20 päivänä syyskuuta 2006 tehdyssä komission päätöksessä 2006/656/EY (3) luetellaan alueet, joilta tiettyjen koristekalojen tuonti yhteisöön on sallittu.
(4)
Yhteisön Malesiaan suorittaman tarkastuskäynnin tulokset ovat paljastaneet vakavia puutteita vesiviljelyeläinten ja koristekalojen tuotantoketjun kaikissa osissa. Tällaiset puutteet johtavat todennäköisesti tautien leviämiseen, mikä aiheuttaa vakavan uhan eläinten terveydelle yhteisössä.
(5)
Näiden puutteiden perusteella viljeltäviksi tarkoitettujen elävien Cyprinidae-heimoon kuuluvien kalojen ja niiden mätimunien ja sukusolujen, istuta ja ongi -kalastuspaikoille istutukseen tarkoitettujen Cyprinidae-heimoon kuuluvien elävien kalojen ja niiden mätimunien ja sukusolujen sekä kyseiseen heimoon kuuluvien tiettyjen koristekalojen tuonti Malesiasta keskeytettiin päätöksistä 2003/858/EY ja 2006/656/EY poikkeamisesta ja Malesiasta yhteisöön suuntautuvan tiettyjen elävien kalojen ja tiettyjen vesiviljelytuotteiden lähetysten tuonnin keskeyttämisestä tehdyllä komission päätöksellä 2008/641/EY (4).
(6)
Päätökset 2003/858/EY ja 2006/656/EY kumotaan 1 päivästä tammikuuta 2009 alkaen neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi annetulla komission asetuksella (EY) N:o 1251/2008 (5) annettu 12 päivänä joulukuuta 2008,
(7)
Kyseisen asetuksen liitteessä III vahvistetaan luettelo kolmansista maista, alueista, vyöhykkeistä tai osastoista, joista viljelyyn, istuta ja ongi -kalastuspaikoille ja avoimiin koristetiloihin tarkoitettujen vesiviljelyeläinten sekä suljettuihin koristetiloihin tarkoitettujen yhdelle tai useammalle direktiivin 2006/88/EY liitteessä IV olevassa II osassa luetellulle taudille alttiiden koristekalojen tuonti sallitaan.
(8)
Malesia mainitaan kyseisessä luettelossa maana, josta Cyprinidae-heimoon kuuluvien kalojen ja suljettuihin koristetiloihin tarkoitettujen direktiivin 2006/88/EY liitteessä IV olevan II osan mukaan epitsoottiselle ulseratiiviselle syndroomalle alttiiden kalalajien tuonti yhteisöön on sallittu. Asetusta (EY) N:o 1251/2008 sovelletaan 1 päivästä tammikuuta 2009.
(9)
Päätöksen 2008/641/EY tekemiseen johtaneet olosuhteet eivät ole muuttuneet. Sen vuoksi tällä asetuksella on aiheellista säätää asetuksen (EY) N:o 1251/2008 liitteessä III vahvistetuista vastaavista säännöksistä poikkeamisesta Malesian osalta. Yhteisön lainsäädännön selkeyden vuoksi päätös 2008/641/EY olisi kumottava ja korvattava tällä päätöksellä.
(10)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1251/2008 10 artiklan 1 kohdassa ja 11 artiklan 1 kohdassa säädetään, jäsenvaltioiden on keskeytettävä Cyprinidae-heimoon kuuluvien kalojen ja niiden mätimunien ja sukusolujen seuraavien lähetysten tuonti alueelleen Malesiasta:
a)
viljeltäviksi, istuta ja ongi -kalastuspaikoille ja avoimiin koristetiloihin tarkoitettujen vesiviljelystä peräisin olevien elävien kalojen lähetykset ja
b)
suljettuihin koristetiloihin tarkoitettujen koristekalojen lähetysten osalta ainoastaan Cyprinidae-heimoon kuuluvat seuraavat lajit: Carassius auratus, Ctenopharyngodon idellus, Cyprinus carpio, Hypophthalmichthys molitrix, Aristichthys nobilis, Carassius carassius ja Tinca tinca.
2 artikla
Kaikki tämän asetuksen soveltamisesta aiheutuvat menot veloitetaan vastaanottajalta tai hänen edustajaltaan.
3 artikla
Kumotaan päätös 2008/641/EY 1 päivästä tammikuuta 2009.
4 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 2008.

Labels: 0
3
6
18
15